stanford-oval/wikipedia huggingface dataset:
Bigger Than the Whole Sky
על השיר

בבית הראשון של "Bigger Than the Whole Sky" טוענת סוויפט כי כל דבר שנועד עם מגע ידיה הופך לעצוב ("Every single thing I touch becomes sick with sadness" – "כל דבר שאני נוגעת בו הופך לחולה מעצבות"). על פיוף היא שוכבת על מיטתה, כשדמעותיה זולגות מעיניה לאוזניה. בבית הבא נותנת התייחסות לאפקט הפרפר, ביטוי מתחום תורת הכאוס, שטוען כי שינוי קטן ושולי יכול לגרום לתהפוכה עצומה בעולם. היא שואלת "Did some bird flap its wings ovеr in Asia?" ("האם ציפור נפנפה בכנפיה באסיה?") – ביטוי מקביל לטענה הנפוצה ביותר באפקט הפרפר: "פרפר נפנף בכנפיו באסיה וגרם להוריקן רחב־היקפים באמריקה". היא תמהה מדוע הדבר הטוב שהיה לה נלקח ממנה, על־אף שהתפללה לטוב. בפזמון סוויפט נפרדת מהדבר שנלקח ממנה. קיומו היה נצחי, בלתי מוגבל וגדול יותר מכל השמיים עבורה. עם זאת, עקב תפניות מצערות של אירועים, הוא נעלם. היא מדמיינת מה יכול וצריך היה להיות אילו הדבר הטוב הזה היה לצדה.
במרוצת השיר סוויפט לא מגלה מהו הדבר הטוב אליו היא מתכוונת. הדעות חלוקות, וישנם שני טענות מרכזיות. האחת היא שאותו הדבר הטוב מדבר על גבר שבושש לחזור לביתה של סוויפט. מעין מערכת יחסים רומנטית שנכשלה. סברה נוספת טוענת כי מילות השיר מדברות על הפלה או על מות אדם קרוב. "You were more than just a short time" ("היית עבורי יותר מסתם תקופה קצרה") שרה סוויפט בפזמון. מעריצים רבים במדיה החברתית "טיקטוק" פרסמו את האובדן שלהם לצד האודיו של השיר. יש אפילו שטוענים כי "Bigger Than the Whole Sky" הוא שיר המשך ל-"Ronan", שיר שהוקדש רונן תומפסון שנפטר מסרטן בגיל 4.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 22 |  |
|  עולמי | בילבורד גלובל ללא ארצות הברית | 41 |  |
|  ארצות הברית | בילבורד הוט 100 | 21 |  |
|  ארצות הברית | מצעד שירי הסטרימינג | 19 |  |
|  ארצות הברית | מצעד השירים הדיגיטליים | 2 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג | 35 |  |
|  הממלכה המאוחדת | מצעד הסינגלים המסחריים | 12 |  |
|  הממלכה המאוחדת | מצעד השירים הדיגיטליים | 9 |  |
|  הפיליפינים | בילבורד הפיליפינים | 19 |  |
|  וייטנאם | וייטנאם הוט 100 | 60 |  |
|  יוון | IFPI Greece | 65 |  |
|  פורטוגל | מצעד הסינגלים הפורטוגזי | 68 |  |
|  קנדה | קנדה הוט 100 | 20 |  |
|  קנדה | מצעד השירים הדיגיטליים | 2 |  |
|  שוודיה | סוורייטופליסטן | 13 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 21 באוקטובר 2022 | הזרמת מוזיקה • הורדה דיגיטלית | ריפבליק |  |
הערות שוליים

1 2 3  Release group “Midnights” by Taylor Swift - MusicBrainz, musicbrainz.org
1 2  Martoccio, Angie (29 באוגוסט 2022). "Taylor Swift Announces New Album 'Midnights': 'A Journey Through Terrors and Sweet Dreams'". Rolling Stone. ארכיון מ-29 באוגוסט 2022. נבדק ב-21 באוקטובר 2022. {{cite journal}}:  (עזרה)
↑  Jones, Damian (7 באוקטובר 2022). "Taylor Swift reveals all song titles on new album 'Midnights'". NME. ארכיון מ-23 בספטמבר 2022. נבדק ב-21 באוקטובר 2022. {{cite web}}:  (עזרה)
↑  Gil Kaufman, Gil Kaufman, Taylor Swift Makes it ‘Midnight Rain’ For Latest ‘Midnights’ Track Reveal, Billboard, ‏2022-09-28 (באנגלית אמריקאית)
↑  Mier, Tomás (17 באוקטובר 2022). "Taylor Swift Reveals 'Midnights' Lyric on Times Square Spotify Billboard". Rolling Stone. נבדק ב-17 באוקטובר 2022. {{cite web}}:  (עזרה)
↑  Caleb Hughes, Taylor Swift – Bigger Than The Whole Sky Lyrics Meaning, ‏October 25, 2022
↑  28 October 2022, 16:19, Taylor Swift's 'Bigger Than the Whole Sky' is helping people process their miscarriages, ‏Katie Louise Smith
↑  Kelsie Gibson, Why Taylor Swift's 'Bigger Than the Whole Sky' Song Is Resonating with Fans Grieving a Loved One, ‏October 26, 2022
↑  ARIA Accreditations Documents, Dropbox (באנגלית)
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
| --- | --- |
בקרת זהויות :  MusicBrainz work: 25e67d46-02f7-4a24-b27e-48d5048fd20d
Hardwired

"Hardwired" הוא שיר שנכתב על ידי ג'יימס הטפילד, והלחין עם לארס אולריך עבור להקתם, מטאליקה. השיר הוא הסינגל המוביל מתוך אלבום האולפן האחד עשר שלה, Hardwired...to Self-Destruct, וזה יצא לאור ב-18 באוגוסט 2016 כקובץ להורדה דיגיטלית. יומיים לאחר מכן, ביצעה הלהקה את השיר לראשונה בהופעה שקיימה באצטדיון יו. אס. בנק, מיניאפוליס, ארצות הברית ב-20 באוגוסט 2020. השיר היה מועמד לפרס גראמי לשיר הרוק הטוב ביותר לשנת 2017.
רקע

בראיון שהופיע בתוכנית הרדיו המופע של הווארד סטרן, אמרו חברי הלהקה כי השיר היה רצועה שהתווספה לאלבום בשלב מאוחר- כחודשיים טרם יציאתו לאור.
זה היה השיר האחרון שכתבנו עבור האלבום. כל האלבום כבר היה גמור, ואז החלטנו ביוני שאנחנו צריכים פתיחה קצרה ומהירה לאלבום, וג'יימס ואני כתבנו את זה ביחד תוך שבוע
וידאו-קליפ

הוידאו-קליפ הרשמי של השיר יצא לאור בסמיכות לסינגל, וזה מציג את מטאליקה מבצעת את השיר ברקע חשוך, כאשר מנורות בזק מהבהבות לצידה. הקליפ צולם בשחור-לבן.
רשימת השמעה

| מס' | שם | מילים | לחן | משך |
| --- | --- | --- | --- | --- |
| 1. | Hardwired  | ג'יימס הטפילד | ג'יימס הטפילד, לארס אולריך | 3:11 |
| משך כולל: | משך כולל: | משך כולל: | משך כולל: | 3:11 |
משתתפים

ג'יימס הטפילד - זמרה, גיטרת קצב
קירק האמט - גיטרה מובילה
לארס אולריך - תופים
רוברט טרוחיו - בס
100 האלבומים הטובים ביותר בכל הזמנים (אפל מיוזיק)

הלוגו של "100 האלבומים הטובים ביותר בכל הזמנים" – רשימה שפורסמה על ידי אפל מיוזיק.
100 האלבומים הטובים ביותר בכל הזמנים לפי אפל מיוזיק היא רשימה של האלבומים הטובים בהיסטוריה שנוצרה על ידי שירות הסטרימינג אפל מיוזיק בהתבסס על סקר דעות ודירוג מוזיקה אוצרת. הצוות של אפל מיוזיק יצר את הרשימה לצד קבוצת אמנים שכללה את פארל ויליאמס, ג'יי באלווין, מארן מוריס וצ'ארלי XCX. הרשימה היא מעין מאמר מערכת, ולא מבוססת נתונים, ואינה לוקחת בחשבון נתוני סטרימינג כלשהם באפל מיוזיק או בכל שירות סטרימינג אחר.
האלבום Miseducation of Lauryn Hill זכה במקום הראשון, אחריו Thriller של מייקל ג'קסון ולאחר מכן Abbey Road של הביטלס.
רקע

עשרת המיקומים הנמוכים ביותר (#91–100) ברשימה הוכרזו ב-13 במאי 2024, באמצעות הודעה לעיתונות של אפל. כמו כן, נחשף שהרשימה כולה תפורסם כספירה לאחור החושפת עשרה אלבומים בכל יום במשך תשעת הימים הבאים. כדי ללוות את הרשימה, אפל מיוזיק חשפה מיקרו-אתר ייעודי לניתוח ולדיון באלבומים.
ביקורת

הרשימה ספגה ביקורות מעורבות מטעם מבקרים שונים ברחבי העולם. אידין ואזירי מסן פרנסיסקו כרוניקל כתב כי ”הבחירות ברשימה הזו מנוגדות לגמרי לרשימות קודמות שערכו לדוגמה רולינג סטון”.  בן כהן מוול סטריט ג'ורנל כתב שהרשימה ”תעלול שיווקי שנועד להשיג מנויים נוספים לשירות הסטרימינג של אפל”, כשהמטרה הסופית היא ”לגרום לאנשים לעסוק באמת באלבומים האלה”, בעוד כריס וילמן מווראייטי כתב שהרשימה ”קיימת במטרה לגרום לכעס – ולא יותר מזה”. מבקרים נוספים ביקרו בחריפות את העובדה שהרשימה כוללת בעיקר אלבומים שיצאו זה עתה, בהשוואה לאלבומים שיצאו לפני מספר עשורים.
גווילים ממפורד מגרדיאן כינה את הרשימה בתור ”מביכה”, וציין את היעדרם של אמנים כמו ג'וני קאש, דיאנה רוס, הסופרימס ו-The Who, כמו גם את תת-ייצוג הרשימה של מוזיקת קאנטרי. ראיין טיג בקוויט מ-MSNBC העיר כי הרשימה מייצגת בנדיבות רוק והיפ הופ, תוך שהיא כוללת רק ”אזכורים סמליים” לג'אז, פולק, רגאיי ופאנק, והזנחה בכל הקשור לאלבומי בלוז, גוספל או מוזיקת עולם. מעריצים רבים מתחו ביקורת על מיקומו של 1989 (Taylor's Version) מאת הזמרת-יוצרת האמריקאית טיילור סוויפט, שדורג במקום השמונה-עשר, ומעל לאלבומי פופ כמו Pet Sounds של הביץ' בויז ו-Hounds of Love של קייט בוש, כאשר כהן כינה את המיקום ”אבסורדי”.
מספר מבקרים שיבחו את המיקום הלא שגרתי של אפל מיוזיק ל-The Miseducation of Lauryn Hill כאלבום הגדול ביותר בכל הזמנים. בתגובה למיקום, אמרה לורן היל, ”אני מעריכה את ההכרה, אך קשה לי לשים את האצבע על כל האמנים שהעניקו לי השראה [...] הלך הרוח באותה התקופה בה יצא האלבום סקרן ונתן לי השראה ליצור אותו”.
ראו גם

עידן האלבומים
"1001 אלבומים שאתה חייב לשמוע לפני שאתה מת"
500 האלבומים הגדולים בכל הזמנים
500 השירים הגדולים בכל הזמנים (רולינג סטון)
100 האמנים הגדולים בכל הזמנים (רולינג סטון)
ביאורים

↑  אלבום זה הוא הקלטה מחודשת של אלבומה של טיילור סוויפט 1989 (משנת 2014), כולל חמש רצועות "From the Vault" שלא יצאו בעבר.
הערות שוליים

↑  Maren Morris Names Her 'Perfect Album' as She Works with Apple Music to Choose the 100 Best of All Time (Exclusive), People.com (באנגלית)
1 2  Apple Music celebrates the launch of inaugural 100 Best Albums list - Apple, web.archive.org, ‏2024-05-14
↑  Apple Music 100 Best Albums, web.archive.org, ‏2024-05-14
↑  Apple Music's best albums of all-time list unveils 80-71 entries, web.archive.org, ‏2024-05-17
↑  . "Apple Music's best albums list puts Lauryn Hill on top, sparking controversy"
1 2  "Apple Says These Are the 100 Best Albums. Even If You Think Different"
1 2 3  Chris Willman, Yes, Apple’s 100 Best Albums List Is Ridiculous and Exists Almost Expressly to Make You Mad, Variety, ‏2024-05-23 (באנגלית אמריקאית)
↑  Pahwa, Nitish (2024-05-24). "How Apple Fell From the Tree". Slate (באנגלית אמריקאית). ISSN 1091-2339. נבדק ב-2024-09-27.
1 2 3  Mumford, Gwilym (2024-05-24). "The Guide #140: Why it doesn't really matter if you disagree with Apple's top 100 album list". The Guardian (באנגלית בריטית). ISSN 0261-3077. נבדק ב-2024-09-27.
↑  Opinion | Apple's 'Best Albums' list was supposed to be a love letter. Instead, it's a eulogy., MSNBC.com, ‏2024-05-22 (באנגלית)
1 2  Jason P. Frank, Who’s Responsible for Apple’s Best-Albums List?, Vulture, ‏2024-05-22 (באנגלית)
↑  People Have Feelings About Apple Music's 100 Best Albums List │ Exclaim!, People Have Feelings About Apple Music's 100 Best Albums List │ Exclaim! (באנגלית)
↑  Apple Music’s top 100 albums of all time sparks fan debate, The Independent, ‏2024-05-23 (באנגלית)
↑  Raihala: Let’s talk about what’s wrong with Apple Music’s 100 Best Albums list, Twin Cities, ‏2024-05-23 (באנגלית אמריקאית)
| --- | --- |
בקרת זהויות :  MusicBrainz release group: 2231529b-504a-4dcb-9d43-8e2aece92b15
המרד ההונגרי

המרד ההונגרי (בהונגרית: Az 1956-os forradalom; באנגלית: Hungarian Revolution of 1956) שנקרא בהונגרית המהפיכה של 1956 היה מרידה עממית נגד השפעתה של ברית המועצות ושליטתה בהונגריה, שאירעה בחודשים אוקטובר ונובמבר בשנת 1956. המרד דוכא באופן ברוטאלי על ידי כוחות הצבא האדום. כ־2,500 הונגרים וכ-700 חיילים סובייטים נהרגו, אלפים נוספים נפצעו, וכ-250,000 הונגרים עזבו את המדינה כפליטים. המרד היווה קו פרשת מים ביחסם של קומוניסטים במערב אל המשטר הסובייטי, וכן נקודת מפנה ביחסיה של ברית המועצות עם מדינות החסות שלה בגוש המזרחי.
רקע היסטורי

לאחר סיום מלחמת העולם השנייה הייתה הונגריה ארץ חרבה, הכבושה על ידי הצבא האדום אשר התייחס אליה כאל ארץ אויב, בשל היותה בברית עם גרמניה הנאצית במהלך המלחמה. בבחירות הדמוקרטיות הראשונות שלאחר המלחמה, בשנת 1945 קיבלה מפלגת האיכרים הזעירים בראשותו של זולטאן טילדי רוב של 57%, אך הסובייטים לא אפשרו את פעולתה של ממשלה המורכבת מאנשי המפלגה, וכפו על טילדי ממשלת קואליציה בהשתתפות הקומוניסטים. הקומוניסטים ניצלו את עמדות המפתח שניתנו להם בממשלה, ובתהליך שנמשך כשנתיים השתלטו על המדינה, הכריזו עליה בשנת 1949 כ"רפובליקה עממית", והפכו אותה לגרורה סובייטית מן המניין.
המנהיג הקומוניסטי מתיאש ראקושי ניסה לכפות על הכלכלה ההונגרית קולקטיביזציה, אשר הורידה את רמת החיים, וגרמה להתמרמרות כללית. "טיהורים" שנערכו במפלגה ומחוצה לה גרמו לרציחתם של אלפים, ולמעצרם של עשרות אלפים.
לאחר מותו של סטלין בשנת 1953 התערער משטרו של ראקושי, והוא פינה את תפקיד ראש הממשלה לרפורמיסט אימרה נאג'. זה החל בהליכים של דמוקרטיזציה ומתן חופש מדיני וכלכלי, שהיו בניגוד למדיניות ראקושי. ראקושי ונאג' נאבקו במשך כשנתיים, עד אשר לאחר נאומו של חרושצ'וב בוועידה ה-20 של המפלגה הקומוניסטית, בו הוקע משטרו של סטלין, ואף משטרו של ראקושי, איבד ראקושי את היכולת לתפקד ופרש.
באוקטובר 1956 הייתה הונגריה נתונה במשבר כלכלי עמוק, בירידה חריפה של רמת החיים, ובהתמרמרות של כל המעמדות במדינה, שהתבטאה אף במהומות פועלים במשחקי כדורגל. החקלאים היו ממורמרים על כי רפורמה אגררית בה החל משטרו של טילדי הוקפאה. הסטודנטים לא היו מרוצים מתנאי הלימוד והקימו ארגונים עצמאיים. המפלגה הקומוניסטית הייתה נתונה במאבק בין האגף הסטליניסטי והאגף הרפורמיסטי, ולמעשה איבדה את השליטה על הנעשה במדינה.
האירועים שהובילו להתפרצות המרד

פולין אף היא הייתה נתונה בכבלי המשטר הקומוניסטי. בחודש יוני 1956 התרחשה שורה של שביתות בעיר פוזנן בדרישה לרפורמה כלכלית וחברתית. אחרי מותו של המנהיג הסטליניסטי בולסלב ביירוט עברה הנהגת המפלגה השלטת לידי אדווארד אוכאב ואחר כך לידי ולדיסלב גומולקה ששובו לשלטון סימן אי תלות בברית המועצות והבטחה לרפורמות. אירועים אלו זכו לתשומת לב רבה בהונגריה.
ב-6 באוקטובר 1956 נקבר מחדש בטקס ממלכתי המנהיג הקומוניסטי לאסלו רייק שהוצא להורג על ידי משטרו של ראקושי בשנת 1949. מאות אלפים השתתפו בהלוויה. אחד ממנהיגי הקומוניסטים שנכח בטקס אמר כי ההמון לא הגיע כדי לחלוק כבוד אחרון לרייק, אלא כדי לקבור את העידן הקודם. הייתה זאת הפגנת עוצמה של רגשות אנטי משטריים כמוה עוד לא הייתה בהונגריה.
הראשונים שצעדו ברחובות לאחר הלווית רייק היו הסטודנטים, אשר צעקו סיסמאות נגד המשטר. מחאת הסטודנטים נתקלה בקיר אטום. ראשי המשטר המשיכו במנהגיהם. בימים שלפני פרוץ המהומות האלימות, היו ראשי המדינה ההונגרית עסוקים בניסיונות ליצור פיוס עם נשיא יוגוסלביה טיטו, זאת בעוד בערי הונגריה קמות מועצות סטודנטים, ללא הפיקוח המפלגתי כפי שהיה נהוג עד אז, ומבלי לאפשר למפלגת העובדים ההונגרית (היא מפלגת השלטון הקומוניסטית) להעמיד מועמדים מטעמה.
במועצת הסטודנטים במכון הטכני בבודפשט שהתקיימה ב-22 באוקטובר 1956, העלו הסטודנטים דרישות, והפגינו סולידריות עם האירועים בפולין. בלילה שבין 22 ו-23 באוקטובר שוכפלו דרישות הסטודנטים לכרוז שהופץ ידנית, נתלה על קירות ועל עמודי חשמל, ונשלח על ידי נציגי הסטודנטים לפועלים במפעלים.
המרד > דיכוי המרד

עם שחר 4 בנובמבר 1956, פלשו כוחות גדולים של צבא ברית המועצות להונגריה דרך רומניה. כעבור מספר שעות התפרקה ממשלתו של נאג', והוא וחלק מאנשי המפתח בממשלתו חיפשו מקלט מדיני בשגרירות יוגוסלביה. כעבור כמה ימים, לאחר דיכויה האלים של המרידה, יצאו משם נאג' ואנשיו מרצונם, לאחר שקיבלו הבטחה כי לא יגעו בהם לרעה. ההבטחה הופרה באופן מיידי. נאג' ואנשיו נלקחו לרומניה, על מנת להרחיקם ממוקד המרידה, ולאחר מכן הושבו להונגריה, נשפטו, והוצאו להורג.
הגופים החדשים שקמו במהלך המרידה, הונגרים פשוטים ממעמד הפועלים, סטודנטים ואיכרים, נלחמו עתה נגד הפולש הרוסי המצויד בטנקים, אך ללא כל סיכוי. הצבא הרוסי החמוש והמאומן הלם במורדים בכל כוחו, וגרם לאלפי הרוגים.
יאנוש קאדאר הובא ממוסקבה עם הכוחות הפולשים. הוא הכריז על הקמת ממשלה (לאחר שקרא, עוד ממוסקבה, בשידור רדיו ל"עזרת" הרוסים, כביכול בשם הממשלה המהפכנית של הפועלים והחקלאים ההונגרים). הייתה זו ממשלתם של אנשי הקו הנוקשה הקומוניסטי שמלפני המהפכה, הפועלת בתכתיב ממוסקבה.
עיקרה של ההתנגדות המזוינת דוכא עד אמצע חודש דצמבר, אך אירועי אלימות פזורים, התנגדות אזרחית ושביתות נמשכו עוד בשנת 1957. נקמתם של הקומוניסטים במורדים הייתה אף היא אלימה, לאור התכתיב ממוסקבה. הסי איי איי מעריך כי כ-1,200 איש הוצאו להורג.
בחודשי המרידה עזבו כרבע מיליון פליטים הונגרים את הארץ. ביניהם עשרות אלפי יהודים, שרובם עלו לישראל.
תוצאות המרד > דרישות המורדים

המרידה לא הייתה אירוע בו הייתה הנהגה מרכזית אשר כיוונה את מהלך האירועים. אנשים כנאג' או כקאדאר נסחפו אחר מהלך האירועים שיצא משליטתם. לא ניתן להשוות בין ציפיות סטודנט עירוני בן המעמד הבינוני, לבין ציפיותיו של פועל או ציפיותיו של איכר באחוזה בלב המדינה. נראה כי דרישותיהם העיקריות של המורדים היו:
האיכרים דרשו את הזכות לקבל את האדמה אשר עיבדו, ואת המשך הרפורמה האגררית בה החל זולטן טילדי בשנת 1945.
הפועלים - דרשו את הזכות לארגון עצמי של מקום העבודה, לארגוני עובדים יציגים, ולשיפור תנאי עבודתם.
האינטלקטואלים - דרשו את חופש הביטוי והחזרת חירויות האזרח.
העם ההונגרי ככלל - דרש את נסיגת הכוחות הסובייטים, הכרה בסמליו הלאומיים, מתן חופש פולחן לדת הקתולית, וחיסולה של המשטרה החשאית.
מטרותיהם של המורדים קיבלו את התוכן והצורה שנתנו להם המסתכלים מבחוץ. יש שראו במרידה רצון להקמת משטר סוציאליסטי מוחלש נוסח יוגוסלביה של טיטו, או אפילו סוציאל-דמוקרטי נוסח שוודיה. יש שראוה כניסיון להקים אוטופיה אנרכיסטית באמצעות מועצות פועלים. האמריקאים ראו אותה כהתקוממות לאומית דמוקרטית במטרה לכונן כלכלת שוק קפיטליסטית (ואף בחרו במורד ההונגרי כאיש השנה של השבועון טיים בשנת 1956), והסובייטים טענו כי המדובר במרידה פשיסטית שבאה להשיב להונגריה את משטרו של מיקלוש הורטי ואת אנשי צלב החץ.
אין לדעת לאן היו מוליכים מנהיגי המרידה לו ניתן להם להמשיך ולהנהיג את הונגריה. דיכויה המיידי כמעט של המרידה, והעובדה כי רוב מנהיגיה הוצאו להורג, נותנת כר נרחב לאפשרויות ולספקולציות על שעתיד היה להיות לו הצליחה המרידה.
תוצאות המרד > התוצאות במישור הבין-לאומי

מראית העין לפיה משטרו של חרושצ'וב אינו המשך למדיניותו המדכאת והטוטליטרית של סטלין, וכי הגוש הסובייטי יהפוך לליברלי יותר, נופצה כאשר דיכא חרושצ'וב את המרידה העממית של פועלי ואיכרי הונגריה בטנקים סובייטיים. חרושצ'וב הפך מן האיש המביא תקווה, מן האיש שנאומו המגנה את פשעי הסטליניזם הביא לרוח חדשה, לסוהר הראשי של מדינות מזרח אירופה, איש המלחמה הקרה אשר הופעותיו הפומביות (במיוחד זו בעצרת האו"ם בשנת 1960) מתאפיינות בביטויים כ"נקבור את כולכם".
המרידה ההונגרית שימשה הן כתמרור אזהרה לשאר המדינות שמצאו עצמן מאחורי מסך הברזל, והן כהשראה ומקור תקווה. אירועים דומים אירעו בצ'כוסלובקיה בשנת 1968 ולאחר מכן בפולין, בשנות השמונים. האינטלקטואלים והפועלים במדינות מזרח אירופה ניסו ללמוד את האירועים, לקבל מהם השראה מחד, וללמוד את הלקחים העולים מהם מאידך.
מעמדו של האו"ם נחלש מאוד בעקבות האירועים. העובדה היא כי לא ננקטה על ידי האו"ם כל פעולה של ממש. העניין עלה לדיונים בעצרת הכללית, וב-16 בנובמבר 1956 גינתה העצרת את פעולות הצבא הסובייטי ודרשה חקירה בינלאומית, (הממשלה ההונגרית לא איפשרה את כניסת אנשי ועדת החקירה לתחומה). באופן כללי ניתן לומר שהאו"ם ראה מן הצד את ההתערבות המזוינת של ברית המועצות בענייניה הפנימיים של הונגריה מבלי לפעול. העובדה כי בה בעת התערב האו"ם באופן אקטיבי בפלישת בריטניה וצרפת (בצוותא עם ישראל) אל שטחה של מצרים, הביא להפסקת אש, והקים כוח בינלאומי אשר נטל לידיו אחריות על סיני, הראתה את דרכו של המוסד הבינלאומי בשנים הקרובות - כניעה למדינות העולם השלישי, ולמדינות הקומוניסטיות, כאשר התערבות סובייטית בענייני מדינות גרורות נחשבת ללגיטימית, ועוברת בשתיקה, בעוד שהתערבות דומה מצד מדינות המערב או מצידה של ישראל מקבלת גינוי גורף, וזוכה להתערבות אקטיבית. סטנדרט כפול זה הפך לנורמה הבינלאומית המקובלת בדיוני האו"ם למשך שנים רבות.
תוצאות המרד > תוצאות המרידה בהונגריה

הונגריה שבה והייתה לגרורה של ברית המועצות. ממשלתו של יאנוש קאדאר החלה את דרכה כממשלת המשך לממשלות הקו הנוקשה הקומוניסטי של מתיאש ראקושי ואנשיו בתחילת שנות החמישים. אלפי הרוגים, חורבן והרס נרחבים בבירה בודפשט ואובדן התקווה לשינוי היו התוצאה המיידית. כ-200 אלף איש נצלו את המצב על מנת לחצות את מסך הברזל ולברוח למערב.
בטווח הרחוק, הביאה המרידה לעצמאות מסוימת של הונגריה בתוך המסגרת של הגוש המזרחי. הכלכלה ההונגרית ראתה במהלך שנות השישים והשבעים, תחת הנהגתו של קאדאר, אלמנטים של שוק חופשי, רפורמות ליברליות מסוימות, ומתן זכויות אזרח שהיו במידת מה מתקדמות מעבר לנהוג בגוש המזרחי. כמובן שבאלה לא היה די, והקפיאה הקומוניסטית במקום במשך שלושים השנה שבין עלייתו של קאדאר לשלטון, ונפילת מסך הברזל, הביאה את הכלכלה ההונגרית אל סף פשיטת רגל כאשר הגיע המשטר הקומוניסטי אל סופו.
תוצאה נוספת של המרידה היא כי השירות החשאי השנוא, ה-AVH (בהונגרית - Államvédelmi Hatóság - הרשות להגנת המדינה), אשר הקים לאסלו רייק ככלי להשלטת השלטון הקומוניסטי בסוף שנות ה-40, ואשר היה מטרה ראשית לתקיפות המורדים, ובימים שלאחר מכן נקם בהם נקמה אכזרית, לא הצליח להמשיך בפעילותו לאחר המרידה. לאחר דיכוי המרידה הובאו להונגריה אנשי ק.ג.ב. אשר "סייעו" ב"הבאת נאג' וחבר מרעיו לדין", ולקחו לעצמם את סמכויותיה של המשטרה הפוליטית החשאית. קאדאר, אשר היה אופורטוניסט, ראה בכך משום הזדמנות לפרק את המוסד השנוא, אשר הוא עצמו היה קורבן ל"טיהורים" שבוצעו באמצעות אנשיו, בימי שלטונו של ראקושי. הוא ניהל מאבק פנימי בתוך המפלגה, אשר אף הוכתר בהצלחה בשנת 1963 כאשר התאפשר מתן חנינה כללית לכל מורדי 1956 שנותרו בחיים. במהלך יתר שנות השלטון הקומוניסטי בהונגריה, הייתה הונגריה למדינה היחידה במסגרת ברית ורשה, אשר לא הפעילה שירות מודיעין משלה.
הונגריה כיום מאמצת בחום את מורדי 1956. אנדרטאות הוקמו במקומות בהם פוזרו המפגינים בכוח הזרוע. דמותו של נאג' מועלית על נס כרפורמטור ומהפכן אשר הוצא להורג רק בשל רצונו להביא להונגריה את הדמוקרטיה. ליד בניין הפרלמנט ההונגרי, בסמוך לכיכר קושוט בה פוזרו המפגינים ביומה הראשון של המרידה באש מקלעים שהותירה כשמונים הרוגים, מצויות מספר אבני זיכרון, וכן אש תמיד, בסמוך לדגל הטריקולור ההונגרי, ממנו נגזר עיגול שבו היה סמל הפטיש והמגל הקומוניסטי, בדומה לדגלם של המהפכנים הרומנים במהפכה נגד ניקולאה צ'אושסקו. הבניין בבודפשט, בשדרות אנדרשי 60, בו שכן מרכזה של המשטרה החשאית השנואה (ובאופן אבסורדי גם מטה הגסטפו בתקופת הכיבוש הגרמני), הפך למוזיאון הנקרא "בית הטרור", בו מוצג השלטון הקומוניסטי כהמשך ישיר לשלטון הפשיזם, ודיכויה האכזרי של מרידת 1956 מוצג כפשע נגד העם ההונגרי ונגד האנושות.
ראו גם

משחק ה"דם במים"
פארק ממנטו